《同七史寄二李》
宋代·傅察

昔我在淇水，二陆皆少年。
伯也气轩昂，丹鹤唳青田。
季方文章士，摛华桃李妍。
力学乃未已，有如火始然，
相见一倾盖，便诵胶漆坚。
笑语玉尘折，登临蜡屐穿。
时时出秀句，洒若沈疔痊。
尔来逾十岁，自当冠貂蝉。
胡为芭怀下，寂寞尚草玄，
方今明堂构，收拾栋与椽。
安得刷羽翮，吹嘘送上天。
此志傥不遂。何用空言传。
不如李翰林，沈醉自称仙。
不如陶彭泽，归来谢尘缘。
但解琴中趣，何妨瓮下眠。
富贵草头露，名誉空中烟。
子意竟何如，余心方寂然。
愿求真实语，莫作猾头禅。

作者简介：傅察（1089—1126）字公晦，孟洲济源（今属河南）人，北宋中书侍郎傅尧俞重孙。端重有操，为文温丽，遇事若无所可否，非其意萃然不可犯。徽宗崇宁五年（1106）进士，蔡京欲妻以女，拒弗答。曾任青州司法参军、永平、淄川丞，太常博士，兵部、吏部员外郎。宣和七年（1125）冬，接伴金国贺正旦使，道逢金太子斡离不，令下拜，抗辩不屈而死，谥忠肃。事迹见《宋史·忠义本传》。